钦定古今图书集成/理学汇编/学行典/第285卷 > 礼记 > 《坊记》
## 钦定古今图书集成/理学汇编/学行典/第285卷 > 礼记 > 《坊记》

觞酒豆肉，让而受恶，民犹犯齿；衽席之上，让而坐下，
民犹犯贵；朝廷之位，让而就贱，民犹犯君。

〈大全〉严陵方氏曰：“贵人而贱己则不骄，先人而后己则不争，故民作让。《书》曰：‘汝惟不矜，天下莫与汝争能；汝惟不伐，天下莫与汝争功’。《扬子》曰：‘自后者人先之，自下者人高之’。皆谓是矣。”